Data was extracted from:https://www.infomed.co.il/drugs/pramipexole/

המומחים של
Info
med
מסבירים:
פרמיפקסול הינו אגוניסט לקולטן ל
דופאמין
המשמש לטיפול בתסמיני מחלת
פרקינסון
.
בשלבים המוקדמים של המחלה פרמיפקסול ניתנת בדרך כלל לבד, אך בשלבים מתקדמים יותר נהוג לשלבה עם
לבודופה
.
התחלת נטילתה מחייבת זהירות, תוך כדי העלאה הדרגתית ואיטית של המינון עד להשגת התגובה הרצויה.
פרמיפקסול אושרה בארה"ב גם לטיפול ב
תסמונת הרגל העצבנית
או Restless Leg Syndrome. וישנם מחקרים הסוברים כי פרמיפקסול יעילה גם להפחתת תסמיני
פיברומיאלגיה
.
תופעות הלוואי הנפוצות של פרמיפקסול כוללות: טשטוש ראייה, עצירות, בחילה, כאב ראש, בלבול, הזיות, הפרעה בתנועה, תת לחץ דם והפרעות שינה. תופעות אלו חולפות לרוב תוך זמן קצר לאחר תקופת ההסתגלות לתכשיר. כמו כן היו דיווחים רבים כי השימוש בפרמיפקסול עשוי לגרום לשינויים בהתנהגות, בעיקר התמכרות להימורים.
בהפסקת נטילת התרופה, או בהפחתת המינון, תיתכן תסמונת גמילה מאגוניסט לדופמין, וזהו מצב המחייב פניה לרופא. תסמינים אפשריים כוללים
דכאון
, אדישות, חרדה, תשישות, הזעה או כאב.
צילום: shutterstock
מידע על התרופה
אופן נטילת התרופה
טבליות.
תדירות וזמן נטילה
3 פעמים ביום.
טווח המינון
מינון התחלתי - 0.125 מ"ג, 3 פעמים ביום. עליית המינון תיעשה באופן הדרגתי עד למינון יומי מקסימלי של 4.5 מ"ג.
תחילת ההשפעה
פרמיפקסול נספג במהירות וביעילות ממערכת העיכול ומגיע לרמה מקסימלית בדם תוך שעתיים. עשויים לחלוף מספר שבועות עד חודשים עד שתורגש השפעת התרופה במלואה.
משך ההשפעה
פרמיפקסול נספג במהירות וביעילות ממערכת העיכול ומגיע לרמה מקסימלית בדם תוך שעתיים. עשויים לחלוף מספר שבועות עד חודשים עד שתורגש השפעת התרופה במלואה.
מנה שנשכחה
במידה ונשכחה נטילת מנה יש לקחתה מייד כשנזכרים, אלא אם הגיע הזמן למנה הבאה ואז יש לדלג על המנה שנשכחה ולהמשיך כרגיל.
הפסקת התרופה
גם אם חל שיפור במצב הבריאותי, אין להפסיק הטיפול בתרופה ללא התייעצות עם הרופא. הפסקת הטיפול תיעשה באופן הדרגתי במשך מספר ימים תוך הורדת המינון. בהפסקה פתאומית של נטילת התרופה ייתכנו תופעות כגון: חום, הזעה, שינויים במצב הרוח, כאב וקשיון שרירים.
מינון עודף
מנה עודפת מקרית אינה צריכה להדאיג. תסמיני מינון עודף עשויים לכלול: חרדה, כאב בחזה, בלבול, ירידה בלחץ הדם, הפרעות בתנועה, נמנום, בחילה והקאה. בהופעת תסמינים אלו יש לפנות לקבלת עזרה רפואית.
אזהרות
תזונה
ניתן ליטול התרופה עם או בלי אוכל. ניתן ליטול התרופה עם האוכל על מנת להקל על גירוי קיבתי.
אלכוהול
אין בעיות מיוחדות, אך אלכוהול עשוי להחמיר את המחלה עבורה ניתנת תרופה זו.
נהיגה
אין בעיות ידועות.
הריון
במבחנים בבע"ח נראו תופעות לא רצויות אך לא נבדקה ההשפעה בקרב נשים בהריון, השימוש לא מומלץ. יש לשקול תועלת מול סיכון. (C)
הנקה
לא ניתן. התרופה עוברת לחלב אם ועלולה להשפיע לרעה על התינוק. מומלץ לא לקחת את התרופה או לא להיניק.
תינוקות וילדים
בטיחות השימוש בתינוקות ובילדים לא נקבעה. מומלץ להיוועץ ברופא הילדים.
קשישים
ייתכן שיהיה צורך בהפחתת המינון.
דווח לרופא במקרה של
הפרעות קצב בלב
הפרעות בכלי הדם
תפקוד כליתי לקוי
מחלה של מערכת העצבים המרכזית
פסיכוזה
הפרעות בראייה
לחץ דם נמוך
התמכרות לאלכוהול
נטייה להתעלפויות (סינקופה)
סיכון ממנת יתר
בינוני
סיכון מפיתוח תלות
נמוך
תופעות לוואי
תופעות הלוואי הנפוצות כוללות: טשטוש ראייה, עצירות, בחילה, בצקות, כאב ראש, בלבול, הזיות, הפרעה בתנועה, תת לחץ דם, הפרעות שינה, ישנוניות, עייפות, סחרחורת, חלומות מוזרים. תופעות אלו חולפות לרוב תוך זמן קצר לאחר תקופת ההסתגלות לתכשיר. במידה והן נמשכות יש לפנות לרופא. כמו כן השימוש בתרופה עשוי לגרום לשינויים בהתנהגות (דחף להימורים, הפרעות בחשק המיני, אכילה מופרזת) - יש לפנות לרופא המטפל. במקרה של הירדמות פתאומית עם או בלי תחושת עייפות (נדיר) - יש להמשיך בטיפול ולפנות לרופא מייד.
פרטי תגובה עם תרופות אחרות
תרופות המדכאות את מערכת העצבים המרכזית (תרופות להרגעה, לשינה, לדיכאון, לאפילפסיה, לפרקינסון, לסכיזופרניה, משככי כאב אופיאטים): בשילוב עם פרמיפקסול גובר הסיכון להשפעה מרדימה מוגברת.
לבודופה: פרמיפקסול מגביר את הסיכון לתופעות הלוואי של לבודופה. במתן משולב זה יש להפחית את המינון של לבודופה.
אמאנטאדין, סימטידין, דילטיאזם, כינידין, כינין, ראניטידין, וראפאמיל: תרופות אלו מעכבות את הפינוי של פרמיפקסול ולכן מגבירות את הסיכון לתופעות הלוואי שלו.
האלופרידול, מטוקלופראמיד, פנותיאזינים, זוקלופנתיקסול, פלופנתיקסול: פעילות תרופות אלו מנוגדת לפעילות פרמיפקסול ולכן הן עשויות להפחית מיעילות פרמיפקסול.
השפעת שימוש ממושך
יש לנטר את לחץ הדם, בעיקר בתחילת הטיפול בתרופה. כמו כן, במהלך הטיפול בתרופה יש לבצע בדיקות עיניים במרווחים קבועים.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא